ข่าวย่อยกองทุน
L&amp;E โชว์กำไรตามคาด 21 ล้านบาท
13 พ.ค. 2556

L&amp;E โชว์กำไรตามคาด 21 ล้านบาท
นายปกรณ์ บริมาสพร ประธานกรรมการบริหาร บริษัท ไลท์ติ้ง แอนด์ อีควิปเมนท์ (L&amp;E) กล่าวว่า ผลประกอบการไตรมาส 1/2556 มีกำไรสุทธิ 21.22 ล้านบาท เพิ่มขึ้น 1.35 ล้านบาท หรือ 6.79% จากงวดเดียวกันปีก่อนที่ทำได้ 19.87 ล้านบาท เนื่องจากบริษัทขายสินค้าที่มีกำไรเบื้องต้นสูง และบริหารต้นทุนสินค้ามีประสิทธิภาพ นอกจากนี้ต้นทุนการเงินลดลง และค่าใช้จ่ายลดลง 
ปัจจุบันบริษัทมีงานในมือที่รอรับรู้รายได้อยู่ทั้งสิ้น 680 ล้านบาท ซึ่งเป็นงานของภาครัฐบาลและเอกชน จะทยอยรับรู้รายได้งานดังกล่าวในไตรมาส 2 และ 3 นี้ 
คาดการณ์ไตรมาส 2 จะมีแนวโน้มเติบโตขึ้นเทียบไตรมาสแรกและงวดเดียวกันปีก่อน เนื่องจากเริ่มรับรู้รายได้ส่วนใหญ่จากงานโครงการที่ถูกเลื่อนมาจากไตรมาสแรก เดินหน้าประมูลงานใหม่อย่างต่อเนื่อง และรุกตลาดค้าปลีกเพิ่มขึ้น อีกทั้งอยู่ระหว่างศึกษาและเจรจาเพื่อขยายการลงทุนในประเทศเมียนมาร์ หนุนเป้าหมายรายได้ปีนี้เติบโต 1520% ได้สำเร็จ 
PPP รับรายได้โรงไฟฟ้าไตรมาส 2/2556 
นายสุรเดช บุณยวัฒน ประธานเจ้าหน้าที่บริหาร บริษัท พรีเมียร์ โพรดักส์ (PPP) กล่าวว่า โรงไฟฟ้าพลังงานแสงอาทิตย์ก่อสร้างแล้วเสร็จเพิ่มอีก 2 แห่ง กำลังผลิต 11.38 เมกะวัตต์ ซึ่งเปิดดำเนินการเชิงพาณิชย์แล้ว และเริ่มรับรู้รายได้ไตรมาส 2/2556 บริษัทจะมีรายได้จากการขายไฟฟ้าทั้งสองแห่ง 130140 ล้านบาท เพิ่มเติมจากการขายไฟของโรงไฟฟ้าอีกแห่งซึ่งมีกำลังผลิต 5.86 เมกะวัตต์ ทั้งนี้รายได้จากการขายไฟฟ้า ช่วยทำให้รายได้รวมของบริษัทเติบโตขึ้นมาก เทียบกับรายได้รวมปีที่ผ่านมา 
สำหรับธุรกิจกลุ่มผลิตภัณฑ์เพื่อสิ่งแวดล้อม กลุ่มผลิตภัณฑ์วัสดุก่อสร้างและอุตสาหกรรม ซึ่งเป็นธุรกิจหลักของบริษัทยังมีทิศทางและแนวโน้มธุรกิจที่สดใส ยอดขายของธุรกิจในกลุ่มนี้เติบโตอย่างต่อเนื่องตามที่คาดการณ์ไว้